**Русялевіч Алена Раманаўна, дзяржаўная ўстанова адукацыі “Доцішская сярэдняя школа”**

**Білет 2.**

2. Практычнае заданне. **Сацыяльна-эканамічнае развіццё Рэспублікі Беларусь.**

**Крыніца1.** Праграма дзейнасці Урада Рэспублікі Беларусь, прынятая ў 1997 годзе.

У праграме дзейнасці Урада Рэспублікі Беларусь, прынятай у 1997 годзе адзначалася: “У якасці нацыянальнай мадэлі развіцця Рэспублікі Беларусь вызначана сацыяльна арыентаваная рыначная эканоміка, якая павінна спалучаць перавагі рыначнай канкурэнцыі і эфектыўнай сістэмы сацыяльнай абароны, ідэі рыначнага самарэгулявання і дзяржаўнага кіравання”.

**Крыніца 2.** Рашэнні Усебеларускіх народных сходаў

|  |  |  |
| --- | --- | --- |
| **Усебеларускі сход** | **Год правядзення** | **Рашэнні** |
| Першы Усебеларускі народны сход | 1996 г. | У якасці галоўных задач вылучаліся рост экспарту беларускіх тавараў, будаўніцтва жылля для жыхароў горада і вёскі, забеспячэнне насельніцтва прадуктамі харчавання. |
| Другі Усебеларускі народны сход | 2001 г. | Была вызначана стратэгічная мэта сацыяльна-эканамічнага развіцця Рэспублікі Беларусь – павышэнне дабрабыту народа і набліжэнне ўзроўню яго жыцця да ўзроўню жыцця насельніцтва эканамічна развітых еўрапейскіх дзяржаў. |
| Трэці Усебеларускі народны сход | 2006 г. | Прынятая праграма сацыяльна-эканамічнага развіцця была накіравана на далейшы рост якасці жыцця насельніцтва на аснове стварэння дзяржавы, камфортнай для людзей. |
| Чацвёрты Усебеларускі народны сход | 2010 | Прынятай праграмай сацыяльна-эканамічнага развіцця прадугледжваліся рост дабрабыту і паляпшэнне ўмоў жыцця насельніцтва на аснове павышэння анкурэнтаздольнасці нацыянальнай эканомікі. |
| Пяты Усебеларускі народны сход | 2016 г. | Ажыццяўленне прынятага сацыяльна-эканамічнага плана, арыентавана на пераход да апераджальнай стратэгіі развіцця. Прыярытэтным кірункам развіцця Беларусі вызначана развіццё чалавечага патэнцыялу, г. зн. павышэнне дабрабыту, рост нараджальнасці і павелічэнне працягласці жыцця, забеспячэнне якасці аховы здароўя і адукацыі. |

**Крыніца 3.** Біяграфічныя звесткі М.С.Высоцкага

Міхаіл Сцяпанавіч Высоцкі (1928-2013). Працоўную дзейнасць пачаў у першы пасляваенны год слесарам-зборшчыкам на заводзе МАЗ. Скончыў Мінскі аўтамеханічны тэхнікум (цяпер мінскі дзяржаўны аўтамеханічны каледж імя акадэміка М.С.Высоцкага). У сваёй дыпломнай рабоце прапанаваў першы канвеер для зборкі МАЗаў.

З імем М.С. звязана распрацоўка прынцыпова новай кампаноўкі велікагрузных аўтамабіляў “кабіна над рухавіком”. Гэтая вынаходка была рэалізавана ў МАЗ-500, серыйны выпуск якога пачаўся з 1965г., і атрымала затым распаўсюджанне ва ўсім свеце. Пад кіраўніцтвам М.С.Высоцкага створана шэсць пакаленняў магістральных аўтацягнікоў, у тым ліку модульны аўтацягнік МАЗ-2000 “Перабудова”, прызнаны аўтамабілем ХХІст.

Міжнародны біяграфічны цэнтр у Кембрыджы прысвоіў М.С. Высоцкаму ганаровае званне “Чалавек года – 1997”. На Захадзе ён атрымаў прозвішча “Майкл Грузавік”.

**Пытанні**

1. На аснове біяграфічных дадзеных М.С.Высоцкага (крыніца 3) адкажыце, ў якой галіне эканомікі праславіўся гэты чалавек.
2. Знайдзіце ў тэксце дакумента (крыніца 1), што ўяўляла сабой нацыянальная мадэль эканамічнага развіцця Рэспублікі Беларусь.
3. На аснове біяграфічных дадзеных М.С.Высоцкага (крыніца 3) адкажыце, за што ён атрымаў званне Героя Беларусі.
4. Ахарактарызуйце беларускую мадэль сацыяльна арыентаванай эканомікі з улікам рашэнняў Усебеларускіх народных сходаў (крыніца 2).

***Усе крыніцы ўзяты з вучэбнага дапаможніка для 9 класа (2019г.) устаноў агульнай сярэдняй адукацыі з беларускай мовай навучання (с.148-153)***